钦定古今图书集成/理学汇编/字学典/第094卷 > 陈思书苑菁华 > 《唐人书评》
## 钦定古今图书集成/理学汇编/字学典/第094卷 > 陈思书苑菁华 > 《唐人书评》

《李斯书》。“骨气丰匀，方员妙绝。”

曹操书，“金花细落，遍地玲珑；荆玉分辉，瑶岩璀璨。”
卫夫人书，“如插花舞女，低昂美容”；又如“美女登台，仙
娥弄影，红莲映水，碧沼浮霞。”

《桓夫人书》“如快马入阵，屈伸随人。”

《傅玉书》“如项羽投戈，荆轲执戟。”

王羲之书，“如壮士拔剑，壅水绝流；头上安点，如高峰
坠石。作一横画，如千里阵云；捺一偃波，若风雷震骇；
作一竖画，中万岁枯藤；立一倚竿，如虎卧凤阁；自上
揭竿，如龙跃天门。”

《嵇康书》，“如抱琴半醉，咏物缓行。又若独鹤归林，群乌
乍散。”

宋文帝书，如“叶里红花，云间白日。”

《陆柬之书》，髣髴堪观，依稀可拟。
《王绍宗书》，笔下流利，快健难方，就看熟视，转增美妙。
《萧子云书》，如上林春花，远近瞻望，无处不发。

《孔琳之书》，放纵快健，笔势流利，二王以后，难与比肩，
但功亏少，故劣于羊欣。

《张越书》，如“莲花出水，明月开天，雾散金峰，云低玉岭。”
《虞世南书》，体段遒媚，举止不凡，能中更能，妙中更妙。
《欧阳询书》，若“草里蛇惊，云间电发”，又如“金刚瞋目，力
士挥拳。”

褚遂良书，“字里金生”，行间玉润，法则温雅，美丽多方。
薛稷书，多攻褚体，亦有新奇。